Образец № 3

До

Председателя на Държавна агенция

„Държавен резерв и военновременни запаси”

гр. София, ул. „Московска” № 3

**Т Е Х Н И Ч Е С К О П Р Е Д Л О Ж Е Н И Е**

за възлагане на обществена поръчка, с предмет:

***„Предоставяне на електронни съобщителни услуги чрез мобилна мрежа за нуждите на Държавна агенция „Държавен резерв и военновременни запаси”***

Oт......................................................................................................................................................

*(наименование на участника)*

представлявано от ...........................................................................................................................

*(трите имена на законния представител или изрично упълномощеното лице на участника)*

в качеството си на .............................................................................................................................

*(посочва се длъжността на представителя на участника)*

**УВАЖАЕМИ ГОСПОДИН ПРЕДСЕДАТЕЛ,**

**І.** С настоящото представяме нашето предложение за изпълнение на обществената поръчка по обявената процедура с горепосочения предмет.

1. Обхват

**1.1.** В случай че бъдем определени за изпълнител, предлагаме да изпълним поръчката, като осигурим цифрова мобилна телефонна връзка по стандарт GSM/UMTS, заедно с определен пакет от допълнителни гласови и други услуги, позволяващи реализацията на мобилни комуникации в мрежата на оператора, както и връзки към други мобилни и фиксирани мрежи на територията на Република България за абонатите на ДА ДРВВЗ, организирани в една корпоративна група, при следните условия:

**1.1.1.** цените на минута разговор ще бъдат еднакви за всички часове на денонощието;

**1.1.2.** ще осигурим възможност за забрана на изходящите разговори извън групата на посочени от възложителя абонати на корпоративната група;

**1.1.3.** ще осигурим възможност за забрана на изходящите SMS и MMS, роуминг и разговори извън корпоративната група на определени от възложителя абонати;

**1.1.4.** ще осигурим възможност за забрана на достъпа до услуги с добавена стойност на оператора;

**1.1.5.** ще осигурим възможност за определяне на индивидуален лимит за всяка SIM-карта;

**1.1.6.** ще осигурим възможност за определяне достъпа на всяка една SIM карта до различни услуги като MMS, WAP, гласова поща, GPRS, UMTS и др.

**1.2.** Предлагаме всички далекосъобщителни услуги, включени в стандарта GSM/UMTS или еквивалентните им:

**1.2.1.** стандартни гласови услуги (гласова поща; изчакване и задържане на повикването; пренасочване на повикването; ограничаване/забрана на повикванията; конферентна връзка; идентификация на повикването /CLIP, CLIR/) или еквивалентните им;

**1.2.2.** услуги за осъществяване на спешни повиквания - безплатен достъп на крайните потребители до услугите за спешни повиквания;

**1.2.3.** кратки текстови съобщения (SMS) и мултимедийни съобщения (MMS) или еквивалентните им;

**1.2.4.** международни далекосъобщителни услуги (международен роуминг);

**1.2.5.** уведомяване за пропуснато повикване;

**1.2.6.** услуги по пренос на данни – GPRS, WAP, мобилен интернет и данни или еквивалентните им;

**1.2.7.** справочни услуги, отнасящи се до абонатните номера, кодове за автоматично вътрешно и международно избиране, цени и друга подобна информация, свързана с далекосъобщителните услуги на оператора;

**1.2.8.** цените на минута разговор няма да са по-високи от обявените в сайта на Изпълнителя.

**2. Функционалност**

**2.1.** Покритие:

– услугите ще са с осигурена възможност за ползване на територията на Република България – населените места и основните пътни артерии;

– услугите ще са с осигурена възможност за ползване в роуминг с чужди оператори.

Функционалността ще е осигурена за абонатите, когато са на открито, в превозни средства или неекранирани помещения.

**2.2.** Гарантираност на услугата като качество и достъпност при нормални условия.

**2.3.** Мобилен интернет чрез EDGE, UMTS, или HSDPA/HSPA и LTЕ или еквивалентните им.

**2.4.** Продължителността на разговорите ще бъде отчитана с точност до 1 секунда.

**2.5.** Първоначално време за таксуване не повече от 60 сек.

**2.6.** Възможност за гъвкаво определяне на месечните лимити и възможност за безлимитни SIM карти.

**2.7.** Запазване на съществуващите номера на Възложителя

2.8. Ще предоставим възможност на Възложителя да ползва всички услуги, които се предлагат от нас като оператор – както заложените в техническите изисквания, така и допълнително предложените.

3. Надеждност

**3.1.** Ще осигурим минимум 95% покритие на територията на Република България по стандарта GSM и минимум 80 % покритие на територията на Република България по стандарта 3G/UMTS, както и минимум 99% покритие по население на 2G и 3G мрежата на територията на Република България.

**3.2.** Ще осигурим резервираност на комуникационните канали, електрозахранването и отказоустойчивостта на ползваните радиосъоръжения.

3.3. Притежаваме валиден сертификат за внедрена система за информационна сигурност по стандарт EN ISO 27001:20хх или еквивалентен.

**4. Изисквания за качество на услугите:**

**4.1.** Предоставяните от нас услуги ще отговарят на изискванията на Закона за електронните съобщения и на подзаконовите нормативни актове, регулиращи тази дейност, както и на изискванията за качество, посочени в индивидуалната ни лицензия/разрешение.

**4.2.** Ще осигуряваме непрекъснато предоставяне на описаните в настоящата документация далекосъобщителни услуги, включително и на справочни услуги, чрез мрежата си, 24 (двадесет и четири) часа в денонощието, 7 (седем) дни в седмицата.

**5. Ще осигурим:**

**а)** първоначално свързване към мрежата ни на всички заявени SIM – карти;

**б)** заявените SIM – карти;

**в)** номер по избор;

**г)** замяна на SIM – карта, в случай на кражба, загуба или механично увреждане;

**д)** подробно месечно извлечение с информация за метод на тарифиране – условия за отчитане на стойността на разговора: период и стойност на начално тарифиране на разговора, отчитане на продължителността на разговора;

**е)** добавяне на нови абонати и изваждане на абонати от корпоративната група;

**ж)** възможност за наем за ползване срещу заплащане от страна на ДА ДРВВЗ за всяка една активна SIM –карта по 1 бр. мобилен апарат (нисък клас), със следните минимални характеристики:

* Екран с диагонал по-голям от 2 инча или еквивалентен;
* Поддържан стандарт на мрежа 2G GSM 850**/** 900**/** 1800**/** 1900 3G UMTS 900/2100 или еквивалентен;
* Батерия, осигуряваща време за изчакване от 300 часа или по-голямо и време за провеждане на разговори от 5 часа или по-голямо или еквивалентни параметри;
* Външни размери (д**/**ш**/**в, мм): 125 x 60 x 15 или по-малки/еквивалентни;
* Клавиатура за въвеждане: физически обособена или софтуерна или с еквивалентен метод;

**з)** сервиз за мобилни апарати, доставени на Възложителя за заявените SIM-карти, за целия срок на предоставяне на услугата, като при повреда, в случай че продължителността на ремонта е повече от 48 часа, ще предоставим друг мобилен апарат за ползване до отстраняването й.

**и)** достъп до център за обслужване, от който може безплатно да се получава информация за стойността на услугата до момента, интернет достъп, настройки и други;

**II.** Срок за изпълнение на поръчката – 3 (три) години, считано от датата на влизане в сила на договора за обществената поръчка.

**III.** Място за изпълнение на обществената поръчка е територията на Република България и в чужбина, при предоставяне на услуга „роуминг”.

**IV.** Запознати сме с клаузите в проекта на договора, приложен към документацията за горецитираната обществена поръчка и приемаме безусловно записаните в клаузите му условия.

**V.** Валидността на нашата оферта и нашето предложение е 120 (сто и двадесет) дни, считано от крайния срок за получаване на оферти и ще остане обвързващо за нас, като може да бъде прието по всяко време преди изтичане на този срок.

**VI.** Гарантираме, че сме в състояние да изпълним качествено поръчката в пълно съответствие с гореописаната оферта.

**VII.** До подготвяне на официален договор, тази оферта, заедно с писменото известие от Ваша страна за сключването му ще формират обвързващо споразумение между двете страни.

**Прилагаме:**

1. Документ за упълномощаване, когато лицето, което подава офертата, не е законният представител на участника;
2. Декларация за конфиденциалност по чл. 102 от ЗОП – Образец № 3.1.
3. Копие на валиден сертификат за внедрена система за информационна сигурност по стандарт EN ISO 27001:20xx или еквивалентен.

Дата: ….…………. г. Подпис и печат: .................................

*(длъжност и име)*